pythainlp/thai-wiki-dataset-v4 huggingface dataset:
รัฐกร เจนกิจณรงค์

รัฐกร เจนกิจณรงค์ (เกิด 10 กันยายน พ.ศ. 2508) อดีตสมาชิกสภาผู้แทนราษฎรจังหวัดนครปฐม อดีตรองนายกองค์การบริหารส่วนจังหวัดนครปฐม และอดีตสมาชิกสภาองค์การบริหารส่วนจังหวัดนครปฐม
ประวัติ.
รัฐกร เจนกิจณรงค์ เกิดเมื่อวันที่ 10 กันยายน พ.ศ. 2508 เป็นบุตรของนายเป๋งฮ้อ แซ่จัง และนางง้อ แซ่โง้ว มีพี่น้อง 9 คน สำเร็จการศึกษาจากคณะ ศิลปศาสตรบัณฑิต สาขาศิลปศาสตร์ มหาวิทยาลัยราชภัฏนครปฐม และรัฐประศาสนศาสตรมหาบัณฑิต สาขารัฐประศาสนศาสตร์ มหาวิทยาลัยราชภัฏบ้านสมเด็จเจ้าพระยา สมรสกับนางสำเนียง เจนกิจณรงค์ มีบุตรธิดา 3 คน
งานการเมือง.
อดีตเป็นสมาชิกสภาองค์การบริหารส่วนจังหวัดนครปฐม และรองนายกองค์การบริหารส่วนจังหวัดนครปฐม ตามลำดับ จากนั้นได้ลาออกมาลงสมัครรับเลือกตั้งสมาชิกสภาผู้แทนราษฎรในปี พ.ศ. 2549 เป็นครั้งแรก สังกัดพรรคไทยรักไทย แล้วได้รับการเลือกตั้ง แต่การเลือกตั้งถูกตัดสินให้เป็นโมฆะในเวลาต่อมา
พ.ศ. 2550 ลงสมัครรับเลือกตั้งอีกครั้งในนามพรรคพลังประชาชน และได้รับการเลือกตั้งเป็นสมัยแรก ต่อมาได้รับเลือกตั้งอีกครั้งในปี พ.ศ. 2554 สังกัดพรรคเพื่อไทย และต่อมาเขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรครักษ์ผืนป่าประเทศไทย แต่ไม่ได้รับเลือกตั้ง ปัจจุบัน ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดนครปฐมในปี พ.ศ. 2566 สังกัดพรรคพลังประชารัฐ เขตเลือกตั้งที่ 2 ได้หมายเลข 9
สมาชิกสภาผู้แทนราษฎร.
รัฐกร เจนกิจณรงค์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เคหาสน์สีแดง

เคหาสน์สีแดง เป็นนิยายชื่อดังของ ดวงดาว ซึ่งเป็นนามปากกาของหม่อมเจ้าสวาสดิ์วัฒโนดม ประวิตร ที่มีผลงานนิยายชื่อดังมากมาย เป็นเรื่องราวที่มีตัวละครเอกคือ "หมอรุจ อารยา ภาคินี ภาคิไนย เสาวรส ชาลี" ซึ่งเกี่ยวข้องกันด้วยความรักที่มีทั้งความเสียสละ ซาบซึ้ง สะเทือนใจ 
สร้างเป็นภาพยนตร์ครั้งแรกเมื่อ พ.ศ. 2493 แสดงนำโดย รัตนาภรณ์ อินทรกำแหง และ ชลิต สุเสวี, พ.ศ. 2499 นำแสดงโดย รัชนี กฤษณะรมย์, ชาญชัย ศิวเสน, ประภาพรรณ นาคทอง, ปยุต เงากระจ่าง สร้างโดย โยคีสถานสี่พระยาภาพยนตร์ ฉายวันที่ 29 ธันวาคม พ.ศ. 2499 ที่โรงหนังแกรนด์เธียเตอร์ ต่อมาได้นำกลับมาสร้างภาพยนตร์อีกครั้งเมื่อ พ.ศ. 2523 และสร้างเป็นละครอีกหลายครั้ง ล่าสุดเมื่อ พ.ศ. 2554
มหาวิทยาลัยลินเนียส

มหาวิทยาลัยลินเนียส  เป็นมหาวิทยาลัยวิจัยระดับนานาชาติมี 2 วิทยาเขต ตั้งอยู่ที่ เวคเค้อ และ คาลมาร์ ในจังหวัดสมอลันด์ ซึ่งตั้งอยู่ทางตอนใต้ของประเทศสวีเดน มหาวิทยาลัยลินเนียสก่อตั้งเมื่อปี ค.ศ. 2010 (พ.ศ. 2553) จากการรวมของมหาวิทยาลัยเวคเค้อ และ มหาวิทยาลัยคาลมาร์ โดยใช้ชื่อเพื่อเป็นเกียรติให้กับ คาโรลัส ลินเนียส นักพฤกษศาสตร์ชาวสวีเดน
มหาวิทยาลัยลินเนียส เปิดสอนใน 17 คณะ มีนักศึกษาประมาณ 34,000 คน เป็นนักศึกษาปริญญาตรีประมาณ 15,000 คน มีอาจารย์และเจ้าหน้ามหาวิทยาลัยกว่า 2,000 คน มีเงินกองทุนหมุนเวียนประมาณ 1.5 พันล้านโครนาสวีเดน (1 โครนาสวีเดน ~ 5 บาทไทย) กว่า 350 ล้านโครนาสวีเดนใช้สำหรับการทำวิจัย
ประวัติ.
มหาวิทยาลัยเวคเค้อ พัฒนามาจากแผนกหนึ่งของมหาวิทยาลัยลุนด์ ซึ่งก่อตั้งในปี ค.ศ. 1967 (พ.ศ. 2510) ที่เมืองเวคเค้อ ต่อมาในปี ค.ศ. 1977 (พ.ศ. 2520) ได้ก่อตั้งเป็นมหาวิทยาลัย และในปี ค.ศ. 1999 (พ.ศ. 2542) มหาวิทยาลัยเวคเค้อได้รับการรับรองวิทยฐานะเป็นมหาวิทยาลัย จากรัฐบาลสวีเดน สำหรับมหาวิทยาลัยคาลมาร์ ก่อตั้งในปี ค.ศ. 1977 (พ.ศ. 2520)
เพลงชาติสาธารณรัฐสังคมนิยมโซเวียตอุซเบก

เพลงชาติสาธารณรัฐสังคมนิยมโซเวียตอุซเบก  เป็นเพลงชาติของอุซเบกิสถานสมัยอยู่ภายใต้การปกครองของสหภาพโซเวียต.
ประวัติ.
เพลงชาติโซเวียตอุซเบก ประกาศใช้อย่างเป็นทางการเมื่อ พ.ศ. 2490จนถึงปี พ.ศ. 2535. ประพันธ์เนื้อร้องโดย ตูราบ ตูลา (Turab Tula) และ เรียบเรียงทำนองโดย มูตาล บูร์ฮานอฟ (Mutal Burkhanov). ซึ่งความน่าสนใจของเพลงนี้คือ ความคล้ายคลึงของทำนองเพลงดังกล่าว (เพลงชาติโซเวียตอุซเบกมีทำนองที่คล้ายกันกับเพลงชาติของสาธารณรัฐสังคมนิยมโซเวียตทาจิก และ สาธารณรัฐสังคมนิยมโซเวียตเติร์กเมน). ภายหลังการล่มสลายของสหภาพโซเวียต จึงได้มีการแก้ไขเนื้อร้องเพลงชาติใหม่เพื่อใช้เป็นเพลงชาติอุซเบกิสถานหลังได้รับเอกราช.
พรอคเตอร์ แอนด์ แกมเบิล

พรอคเตอร์ แอนด์ แกมเบิล (NYSE: PG
) หรือ พีแอนด์จี (P&G) เป็นบริษัทข้ามชาติผู้ผลิตและจำหน่ายสินค้าอุปโภคบริโภคจากสหรัฐอเมริกา มีสำนักงานใหญ่อยู่ที่เมืองซินซินแนติ รัฐโอไฮโอ 
พีแอนด์จีได้รับการจัดอันดับโดยนิตยสารฟอร์จูน ติดอันดับห้า จาก "10 บริษัทที่ได้รับการยกย่องสูงสุด" ประจำปี 2011 เลื่อนขึ้นจากอันดับหกในปี 2010
บริษัทก่อตั้งขึ้นในปี ค.ศ. 1837 โดยนายวิลเลียม พรอคเตอร์ ช่างทำเทียนไขชาวอังกฤษ และนายเจมส์ แกมเบิล ช่างทำสบู่ชาวไอร์แลนด์ ชายทั้งคู่อพยพเข้ามาอาศัยที่เมืองซินซินแนติ แต่งงานกับพี่น้องชื่อโอลิเวียร์ และเอลิซาเบท นอริส และได้รับคำแนะนำจากนายอะเล็กซานเดอร์ นอริส ที่เป็นพ่อตาของคนทั้งสองให้ร่วมดำเนินธุรกิจ ก่อตั้งกิจการ พรอคเตอร์ แอนด์ แกมเบิล ขึ้นเมื่อวันที่ 31 ตุลาคม ค.ศ. 1837
ในปี 2005 พีแอนด์จีได้ควบรวมกิจการกับยิลเลตต์ และกลายเป็นบริษัทผู้ผลิตสินค้าอุปโภคบริโภคที่มียอดขายอันดับหนึ่งของโลก มียอดขายแซงหน้ายูนิลีเวอร์ โดยมียอดขายทั่วโลก 82.6 พันล้านเหรีญสหรัฐ ในปี ค.ศ. 2011
ในปี 2012 พีแอนด์จีได้ถอนตัวออกจากธุรกิจอาหาร ด้วยการขายแบรนด์พริงเกิลส์ ซึ่งเป็นแบรนด์สินค้ามันฝรั่งทอดกรอบ ที่มีวางจำหน่ายอยู่ทั่วโลก ให้กับเคลลอกส์ ซึ่งเป็นผู้ผลิตอาหารและขนมรายใหญ่ของโลก
พรอคเตอร์ แอนด์ แกมเบิลในประเทศไทย.
พรอคเตอร์ แอนด์ แกมเบิล เทรดดิ้ง ในประเทศไทย ก่อตั้งเมื่อปี พ.ศ. 2530 โดยในขณะนั้นมีพนักงานเพียง 37 คน ก่อนหน้านั้น ผลิตภัณฑ์ของพีแอนด์จีในประเทศไทยได้รับการดูแลโดยดีทแฮล์ม และบอร์เนียวมาก่อน โดยในช่วงที่ดีทแฮล์มและบอร์เนียวเป็นผู้จำหน่ายสินค้าของพีแอนด์จีในประเทศไทย มีสินค้าที่มีชื่อในสมัยนั้นเช่น สบู่ไอวอรี่ สบู่เซฟการ์ด ยาสีฟันเครสท์ ผงซักฟอกไทด์ เป็นต้น ต่อมาพีแอนด์จีได้เข้าซื้อกิจการของริชาร์ดสัน-วิคส์ทั่วโลกในปี พ.ศ. 2528 ก่อนที่จะมาเปิดกิจการในประเทศไทยในอีก 2 ปีต่อมา สินค้าในยุคที่พีแอนด์จีมาดำเนินการเอง สินค้าแรกคือ ผลิตภัณฑ์บำรุงผิว ออย ออฟ อูลาน (หรือโอเลย์ ในปัจจุบัน) ยารักษาสิวเคลียราซิล ยาอมแก้ไอวิคส์ และผ้าอ้อมเด็กแพมเพอร์ส ซึ่งเป็นสินค้านำเข้าจากต่างประเทศ และเคยอยู่ภายใต้การดูแลของริชาร์ดสัน-วิคส์ หลังจากนั้นพีแอนด์จีก็ได้มีสินค้าที่มีชื่อเสียงออกมาอีก ซึ่งเป็นสินค้าที่มีผลิตในประเทศไทย เช่น แชมพูรีจอยส์,แพนทีน,เฮดแอนด์โชว์เดอร์ส ผ้าอนามัยวิสเปอร์ เป็นต้น ต่อมาพีแอนด์จีได้เข้าซื้อกิจการของแคล์รอล ยิลเลตต์ เวลล่าและผลิตภัณฑ์ผงซักฟอกและถนอมผ้าของคอลเกต-ปาล์มโอลีฟ ในประเทศไทย มาเลเซีย ฮ่องกง บรูไน พม่า ลาว และกัมพูชา ทำให้พีแอนด์จีได้สินค้ามาทำตลาดเพิ่มในประเทศไทย หลังจากเข้าซื้อกิจการเหล่านี้ นอกจากสินค้าของพีแอนด์จีเอง
เพลงชาติสาธารณรัฐสังคมนิยมโซเวียตคาซัค

เพลงชาติสาธารณรัฐสังคมนิยมโซเวียตคาซัค  เป็นเพลงชาติของคาซัคสถานสมัยอยู่ภายใต้การปกครองของสหภาพโซเวียต.
ประวัติ.
ประพันธ์เนื้อร้องโดย มูคัน เทอเลบาเยฟ (คาซัค: Мұқан Төлебаев; Mūqan Tölebaev), เยฟเกนี บรูซิลอฟสกี (รัสเซีย: Евгений Брусиловский; Jevgenij Brusilovskij) และ ลาตีฟ คามีดี (คาซัค: Латиф Хамиди; Latif Hamidi), และ เรียบเรียงทำนองโดย แอบเดิลดา แทเจอบาเยฟ (คาซัค: Әбділда Тәжібаев; Äbdılda Täjıbaev), คาเยิม มูคาเมดคานอฟ (คาซัค: Қайым Мұқамедханов; Qaiym Mūhamedhanov) และ ฆาบีต มือเซอรีปอฟ (คาซัค: Ғабит Мүсірепов; Ğabit Müsırepov). ภายหลังการล่มสลายของสหภาพโซเวียตในปี พ.ศ. 2534, จึงได้มีการแก้ไขเนื้อร้องเพลงชาติใหม่เพื่อใช้เป็นเพลงชาติสาธารณรัฐคาซัคสถาน หลังจากนั้นอีก 1 ปี ในปี พ.ศ. 2535 ได้ประกาศใช้เนื้อร้องของเพลงชาติฉบับใหม่อย่างเป็นทางการ ซึ่งเพลงดังกล่าวได้ใช้มาจนถึงวันที่, 7 มกราคม พ.ศ. 2549
พยัคฆ์ตะลุยพยัคฆ์

พยัคฆ์ตะลุยพยัคฆ์  เป็นภาพยนตร์นิยายกำลังภายใน กำกับโดยฉีเคอะ นำแสดงโดย เจ็ท ลี, โจว ซวิ่น, เฉินคุน, หลี่ หยูชุน, เกย ลุนเม่ย, ฝาน ส่าวหวง และ เมวิส ฟาน ซึ่งเป็นภาพยนตร์รีเมคจากเรื่อง "ตะลุยแดนพยัคฆ์" (ค.ศ. 1966) และ "เดชคัมภีร์แดนพยัคฆ์" (ค.ศ. 1992) นำฉายในประเทศไทยโดย สหมงคลฟิล์ม การผลิตเริ่มในวันที่ 10 ตุลาคม ค.ศ. 2010 และถ่ายทำในระบบ 3 มิติ นอกจากนี้ นักแสดงอย่าง เฉินคุน ยังได้รับแสดงใน 2 บทบาท ทั้งขันทีซึ่งเป็นบทร้ายของเรื่อง รวมถึงในบทของจอมยุทธพเนจรในเรื่องเดียวกันอีกด้วย
เนื้อเรื่องย่อ.
ยุทธจักรเกิดการปั่นป่วนเมื่อ อู๋ ว่านเถียน มหาขันที ได้เข้ายึดอำนาจเบ็ดเสร็จแทนฮ่องเต้ มีคนทราบว่ามีสนมเอกนางหนึ่งที่กำลังตั้งครรภ์ต้องหลบหนีออกจากวัง และเธอได้มาพบกับจอมยุทธสาวลึกลับผู้หนึ่งซึ่งมีนามว่า หลิง เหยียนชิว โดยเธอได้พาสนมผู้นี้ไปยังโรงเตี๊ยมมังกร เมื่อฝ่ายขุนนางทราบเป้าหมายของอู๋ ว่านเถียนที่ออกจากวังเพื่อตามล่านางสนมและเด็ก จ้าว ฮวยอัน จอมยุทธผู้ผดุงคุณธรรม ก็ได้ติดตามกองทัพออกไปเพื่อขัดขวางการมุ่งสู่โรงเตี๊ยมมังกร โดยเหล่าจอมยุทธได้มาเผชิญหน้ากัน ณ ที่แห่งนี้ พร้อมกับแผนกลลวงที่ต่างฝ่ายไม่คาดคิดมาก่อน
การสร้าง.
แม้ว่าภาพยนตร์ชุดนี้จะมีเค้าโครงมาจาก "เดชคัมภีร์แดนพยัคฆ์" แต่ฉีเคอะก็ได้ปฏิเสธว่าภาพยนตร์นี้จะรีเมกจากภาพยนตร์เก่า หากแต่มีการเพิ่มจินตนาการขึ้นมาใหม่ ฉีเคอะยังได้ทำหน้าที่นอกเหนือไปจากการกำกับและผลิตภาพยนตร์ เพื่อทำให้มั่นใจว่ามีความแปลกใหม่ในส่วนของเนื้อเรื่อง
โดยถ่ายทำด้วยกล้อง Red One ที่มีความละเอียดสูง 4 ตัว และได้รับการดูแลโดย ชัค โคมินสกี้ ซึ่งเป็นทีมงานจากภาพยนตร์ "อวตาร" และฉีเคอะยังได้ทำการศึกษาข้อมูลเกี่ยวกับอาวุธชนในเผ่าทะเลทรายมาใช้ประกอบในภาพยนตร์ อาทิ ดาบวงพระจันทร์ รวมถึงกรงเล็บพยัคฆ์
รวมทั้งได้มีการใช้เมือนตุนฮวง มณฑลกานซู ซึ่งเป็นดินแดนทะเลทราย ที่เป็นเส้นทางของขบวนคาราวานจากตะวันออกสู่ตะวันตก มาเป็นสถานที่ในการถ่ายทำ
รางวัล.
เอเชียนฟิล์มอวอร์ดส ครั้งที่ 6
ฮ่องกงฟิล์มอวอร์ด ครั้งที่ 31
การปะทุของภูเขาไฟฟูจิ ปีโฮเอ

การปะทุของภูเขาไฟฟูจิ ปีโฮเอ  เริ่มขึ้นเมื่อวันที่ 16 ธันวาคม ค.ศ. 1707 (วันที่ 23 เดือน 11 ปีโฮเอที่ 4) และสิ้นสุดเมื่อวันที่ 1 มกราคม ค.ศ. 1708 (วันที่ 9 เดือน 12 ของปีโฮเอที่ 4) ระหว่างยุคเอโดะ แม้การระเบิดครั้งนั้นจะไม่มีลาวาไหลออกมา แต่ก็ได้ปลดปล่อยเถ้าภูเขาไฟกว่า 800 ล้านลูกบาศก์เมตรกินบริเวณกว้างโดยรอบภูเขาไฟ และลอยไปไกลถึงเอโดะที่อยู่ห่างออกไปเกือบ 100 กิโลเมตร เถ้าถ่านตกลงมาราวกับฝนในจังหวัดอิซุ คาอิ ซางามิและมูซาชิ ในเอโดะ เถ้าภูเขาไฟมีความหนาหลายเซนติเมตร
การปะทุเกิดขึ้นบนข้างตะวันออก-ตะวันออกเฉียงเหนือและก่อให้เกิดช่องภูเขาไฟใหม่อีกสามแห่ง เรียกว่า ช่องโฮเอหมายเลข 1, 2 และ 3 ภัยพิบัติกินเวลานานหลายวัน หลังจากเกิดแผ่นดินไหวแต่แรกและการปะทุเถ้าถ่าน ได้เกิดการขับหินที่รุนแรงกว่าออกมาในอีกไม่กี่วันให้หลัง ภูเขาไฟฟูจิไม่เคยปะทุอีกเลยนับแต่นั้น
วันดี คำเอี่ยม

เรือเอกหญิง วันดี คำเอี่ยม ชื่อเล่น แบ๋น เป็นนักกีฬายกน้ำหนักหญิง ทีมชาติไทย สังกัดสมาคมยกน้ำหนักแห่งประเทศไทย เป็นชาวอำเภอราษีไศล จังหวัดศรีสะเกษ มีผลงานสร้างชื่อเสียงให้กับจังหวัดศรีสะเกษและประเทศไทย ด้วยรางวัลเหรียญทอง เหรียญเงิน และเหรียญทองแดง จากการเป็นตัวแทนประเทศไทยเข้าร่วมการแข่งขันกีฬายกน้ำหนักในระดับนานาชาติหลายรายการ
ประวัติ.
เกิดเมื่อวันที่ 18 มกราคม พ.ศ. 2521 ที่อำเภอราษีไศล จังหวัดศรีสะเกษ ในครอบครัวชาวชนบทที่ยากจน เป็นบุตรคนที่ 2 ในบรรดาพี่น้องทั้งหมดจำนวน 3 คน ซึ่งเป็นบุตรของนางราตรี คำเอี่ยม กับนายเสวียน คำเอี่ยม
เริ่มต้นชีวิตนักกีฬาเมื่ออายุ 13 ปี ด้วยการเป็นนักกรีฑาให้กับโรงเรียน ขณะกำลังศึกษาอยู่ในระดับชั้นมัธยมศึกษาปีที่ 1 สามารถคว้ารางวัลเหรียญทอง จากการแข่งขันกรีฑาระดับจังหวัดหลายรายการในการแข่งขันวิ่งระยะสั้น หลังจากนั้น เมื่ออายุ 17 ปี ระหว่างที่กำลังศึกษาในระดับมัธยมศึกษาตอนปลาย ได้เริ่มผันตัวเองจากกีฬากรีฑามาสู่กีฬายกน้ำหนักโดยการแนะนำของอาจารย์ประสงค์ สุรพล ผู้ฝึกสอนกีฬาประจำโรงเรียนสตรีสิริเกศ จังหวัดศรีสะเกษ ซึ่งเห็นว่าลักษณะทางกายภาพและโครงสร้างทางสรีระของเธอเหมาะสมที่จะฝึกฝนและพัฒนาไปสู่การเป็นนักยกน้ำหนักที่ประสบความสำเร็จได้
ปัจจุบัน วันดี คำเอี่ยม รับราชการทหาร และเป็นผู้ฝึกสอนยกน้ำหนักที่โรงเรียนศึกษาสงเคราะห์ จังหวัดสุราษฎร์ธานี
ก่อเกียรติ สิริยะเสถียร

ก่อเกียรติ สิริยะเสถียร (เกิด 16 กันยายน พ.ศ. 2506) อดีตสมาชิกสภาผู้แทนราษฎรจังหวัดนครปฐม เขต 3 สังกัดพรรคไทยรักไทย ปัจจุบันสังกัดพรรคชาติไทยพัฒนา
ประวัติ.
ก่อเกียรติ สิริยะเสถียร เกิดเมื่อวันที่ 16 กันยายน พ.ศ. 2506 เป็นบุตรของนายอั้นและนางสุพรรณ สิริยะเสถียร มีพี่น้อง 4 คน จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษา บัญชีบัณฑิต สาขาบัญชี มหาวิทยาลัยเชียงใหม่ และศึกษาศาสตรมหาบัณฑิต สาขาการบริหารการศึกษา มหาวิทยาลัยศิลปากร สมรสกับนางเนาวรัตน์ มีบุตรธิดา 4 คน
งานการเมือง.
อดีตเป็นนายกเทศมนตรีเทศบาลบางเลน และรองนายกองค์การบริหารส่วนจังหวัดนครปฐม ตามลำดับ ได้รับการเลือกตั้งเป็นครั้งแรกใน ปี พ.ศ. 2548 พรรคไทยรักไทย และสังกัดกลุ่มบ้านริมน้ำ ของนายสุชาติ ตันเจริญ
เขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติไทยพัฒนา แต่ไม่ได้รับเลือกตั้ง ในสมัยถัดมา เขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคชาติไทยพัฒนาเช่นเดิม แต่ก็ไม่ได้รับเลือกตั้ง
สมาชิกสภาผู้แทนราษฎร.
ก่อเกียรติ สิริยะเสถียร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
อนุชา สะสมทรัพย์

อนุชา สะสมทรัพย์ (เกิด 2 มีนาคม พ.ศ. 2497) ชื่อเล่น หมวย เป็นนักการเมืองชาวไทย ปัจจุบันดำรงตำแหน่งรัฐมนตรีช่วยว่าการกระทรวงสาธารณสุข ในรัฐบาลแพทองธาร ชินวัตร รองหัวหน้าพรรคชาติไทยพัฒนา เป็นสมาชิกสภาผู้แทนราษฎรจังหวัดนครปฐม และอดีตสมาชิกวุฒิสภาจังหวัดนครปฐม
ประวัติ.
อนุชา เกิดเมื่อวันที่ 2 มีนาคม พ.ศ. 2497 ที่ตำบลห้วยจรเข้ อำเภอเมืองนครปฐม จังหวัดนครปฐม เป็นบุตรนายประเสริฐ และนางสุนีย์ สะสมทรัพย์ มีพี่น้อง 3 คน ได้แก่
ด้านครอบครัวสมรสกับนางสุมลรัตน์ สะสมทรัพย์ มีบุตร 4 คน
สำเร็จการศึกษา บริหารธุรกิจบัณฑิต สาขาการจัดการทั่วไป จากมหาวิทยาลัยราชภัฏสวนดุสิต และศิลปศาสตรมหาบัณฑิต สาขาสังคมศาสตร์เพื่อการพัฒนา จากมหาวิทยาลัยราชภัฏนครปฐม
งานการเมือง.
อนุชา เข้าสู่การเมืองระดับชาติด้วยการเป็นสมาชิกวุฒิสภาไทย ชุดที่ 9 ต่อมาได้ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งอีกครั้งในปี พ.ศ. 2554 สังกัดพรรคเพื่อไทย
การเลือกตั้งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติไทยพัฒนา แต่ไม่ได้รับเลือกตั้ง
การเลือกตั้งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคชาติไทยพัฒนา ได้รับเลือกตั้งด้วยคะแนน 36,422 คะแนน
สมาชิกสภาผู้แทนราษฎร.
อนุชา สะสมทรัพย์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ดาวพระศุกร์

ดาวพระศุกร์ เป็นบทประพันธ์ของ ข. อักษราพันธ์ (นามปากกาของ หม่อมหลวงศรีทอง ลดาวัลย์) บทประพันธ์นี้ประพันธ์ในปี พ.ศ. 2504 และได้รับมาทำเป็นภาพยนตร์ในปี พ.ศ. 2509 นำแสดงโดยมิตร ชัยบัญชา และพิศมัย วิไลศักดิ์ ต่อมาได้รับการนำกลับมาสร้างเป็นภาพยนตร์อีกครั้งในปี พ.ศ. 2524 นำแสดงโดยสรพงศ์ ชาตรี และอาภาพร กรทิพย์ และในปี พ.ศ. 2537 นำแสดงโดยสกาวใจ พูนสวัสดิ์
บทประพันธ์นี้ยังได้รับการนำมาสร้างเป็นภาพยนตร์โทรทัศน์และละครออกอากาศทางช่อง 7 อีก 3 ครั้ง ซึ่งได้รับความนิยมเป็นอย่างมาก ครั้งแรกในปี พ.ศ. 2523 (พล พลากร และมนฤดี ยมาภัย), พ.ศ. 2537 (ศรราม เทพพิทักษ์ และสุวนันท์ คงยิ่ง) และ พ.ศ. 2545 (ดนุพร ปุณณกันต์ และอติมา ธนเสนีวัฒน์) ละครโทรทัศน์ฉบับปี พ.ศ. 2537 โด่งดังเป็นที่นิยมอีกครั้งจนเป็นละครที่มีเรตติงสูงสุดอันดับสองในประวัติศาสตร์ละครไทยรองจากละครคู่กรรม และยังแจ้งเกิดสุวนันท์ คงยิ่ง จนกลายมาเป็นนางเอกยอดนิยมอันดับต้น ๆ ของเมืองไทยมาจนถึงทุกวันนี้
บรรยากาศ (หน่วยวัด)

บรรยากาศมาตรฐาน (สัญลักษณ์: atm) เป็นความดันอ้างอิงระหว่างประเทศซึ่งนิยามว่ามีค่าเท่ากับ 101,325 ปาสกาล และอดีตเคยใช้เป็นหน่วยวัดความดัน เพื่อการนำไปใช้ จึงใช้หน่วยบาร์ ซึ่งมีค่าเท่ากับ 105 ปาสกาล แทน ความแตกต่างประมาณ 1% นี้ไม่สำคัญมากนักสำหรับการนำไปใช้หลายกรณี และอยู่ในพิสัยผิดพลาดของเครื่องมือวัดความดันมาตรฐาน
หน่วยอื่น.
1 บรรยากาศ 
≡ 1.01325 บาร์
≡ 101325 ปาสกาล
≡ 1013.25 มิลลิบาร์
≡ 760 ทอร์
≈ 760 มิลลิเมตรปรอท ที่ 0 °C
≈ 76 เซนติเมตร ปรอท ที่ 0 °C
อุณหภูมิและความดันมาตรฐาน

อุณหภูมิและความดันมาตรฐาน (ย่อไม่เป็นทางการ: STP) เป็นชุดภาวะมาตรฐานสำหรับการวัดเชิงทดลอง ซึ่งกำหนดขึ้นเพื่อเปรียบเทียบระหว่างชุดข้อมูลได้ มาตรฐานที่ใช้กันมากที่สุดเป็นของสหภาพเคมีบริสุทธิ์และเคมีประยุกต์ระหว่างประเทศ (IUPAC) และสถาบันมาตรฐานและเทคโนโลยีแห่งชาติ (NIST) แม้ทั้งสองจะยังมิใช่มาตรฐานที่เป็นที่ยอมรับกันโดยสากล องค์การอื่นได้กำหนดนิยามอื่นภาวะอ้างอิงมาตรฐานแตกต่างกันไปเป็นของตน
ในวิชาเคมี IUPAC ได้กำหนดอุณหภูมิและความดันมาตรฐานว่าเป็นอุณหภูมิ 273.15 K (0 °C, 32 °F) และความดันสัมบูรณ์ 100 กิโลปาสกาล (14.504 พีเอสไอ, 0.986 บรรยากาศ แต่มาตรฐานที่ใช้กันมากกว่า คือ อุณหภูมิและความดันมาตรฐานของสิ่งแวดล้อม (SATP) หมายถึง อุณหภูมิ 298.15 K (25 °C, 77 °F) และความดันสัมบูรณ์ 100 กิโลปาสกาล
ปริมาตรต่อโมลของแก๊ส.
ปริมาตรต่อโมลของแก๊สสามารถคำนวณได้ด้วยความแม่นยำ โดยใช้กฎรวมแก๊สสำหรับแก๊สในอุดมคติ มีสมการว่า
<math>P V = nRT</math>
โดยที่
มีโก

มีโก/ฮัมมาตัน โอเอส (MeeGo/HarmattanOS) คือชื่อของ ระบบปฏิบัติการสำหรับคอมพิวเตอร์พกพา, แทปเล็ตและโทรศัพท์เคลื่อนที่อัจฉริยะตัวหนึ่งบนรากฐานของระบบ Linux สาย Debian โครงการได้รับการอุปถัมภ์โดยองค์กรไม่แสวงหาผลกำไรเพื่อการพัฒนาการกระจายระบบปฏิบัติการลีนุกซ์(The Linux Foundation)โดยมีการนำเคเนลเลเยอร์จากแกนฐานการกระจายของระบบ GNU/Linux ในสาย Debian มาต่อยอดซึ่งโปรเจค MeeGo หรือ Maemo series 6 (codename : Harmattan) มีการประกาศความร่วมมือโดยแกนนำจากฝั่งผู้พัฒนาเทคโนโลยีไมโครโปรเซสเซอร์ชิปอันดับ1 โดย Intel กับผู้พัฒนาอุปกรณ์สื่อสารเคลื่อนที่ยักษ์ใหญ่ของโลกอันดับ1 ณ ช่วงเวลานั้นเหมือนกัน (2010) ก็คือ Nokia ร่วมสนับสนุนจากหลายพันธมิตรฯทั้ง Novell และ AMD คู่แข่งและคู่ค้าของ intel โดยวางโครงสร้างระบบปฏิบัติการสำหรับอนาคตกระจายใช้ได้ในหลายอุปกรณ์ตั้งแต่การทำงานในคอมพิวเตอร์, Netbook , Tablet, Handset In-Vehicle(Car Infotainment), Smart TV, Smartphone และ Media Player Device (PMP) เพื่อเป็นระบบปฏิบัติการเสรีขั้วทางเลือกใหม่ที่เป็นอิสระ พัฒนาก้าวกระโดดและสามารถปรับให้เข้ากันได้กับทุกสถาปัตยกรรม เช่นเดียวกับ Android OS
เยื่อบุหัวใจอักเสบติดเชื้อ

เยื่อบุหัวใจอักเสบติดเชื้อ  คือภาวะเยื่อบุหัวใจอักเสบอย่างหนึ่ง ซึ่งเป็นภาวะซึ่งมีการอักเสบติดเชื้อของผิวเนื้อเยื่อชั้นในสุดของหัวใจส่วนที่สัมผัสกับเลือด (เช่น ลิ้นหัวใจ เป็นต้น) ส่วนใหญ่เกิดจากการติดเชื้อแบคทีเรีย แต่ก็เกิดจากการติดเชื้อในกลุ่มอื่นๆ ได้เช่นกัน
ลิ้นหัวใจเป็นอวัยวะซึ่งไม่มีระบบเลือดที่มาเลี้ยงโดยตรง จึงไม่มีทางที่จะให้เซลล์ของระบบภูมิคุ้มกันเช่นเม็ดเลือดขาวเดินทางมาทำงานที่ลิ้นหัวใจได้ ดังนั้นหากมีการติดเชื้อที่ลิ้นหัวใจและก่อตัวเป็นก้อนเชื้อ (vegetation) ร่างกายจะไม่สามารถกำจัดก้อนเชื้อนี้ได้ด้วยระบบภูมิคุ้มกัน การที่ลิ้นหัวใจไม่มีระบบเลือดมาเลี้ยงยังทำให้เป็นปัญหาในการรักษา เพราะยาจะไปถึงลิ้นหัวใจที่ติดเชื้อได้ยากเช่นกัน
ลิ้นหัวใจที่ปกติจะทำให้เลือดไหลผ่านได้โดยไม่ติดขัด แต่หากลิ้นหัวใจได้รับความเสียหาย เช่น จากไข้รูมาติก จะทำให้เลือดไหลผ่านอย่างไม่เป็นระเบียบ เพิ่มโอกาสที่เชื้อแบคทีเรียจะเกาะติดลิ้นหัวใจได้
ยูนิลีเวอร์

ยูนิลีเวอร์ (Unilever) เป็นบริษัทผู้ผลิตสินค้าอุปโภคบริโภค เป็นผู้ผลิตอาหาร เครื่องดื่ม ผงซักฟอก และสินค้าเพื่อสุขอนามัยส่วนบุคคล เป็นผู้ผลิตสินค้าอุปโภคบริโภคที่มียอดขายสูงสุดเป็นอันดับหนึ่งของโลก มียอดขาย 2 ล้านล้าน บาท จำหน่ายอยู่ใน 190 ประเทศทั่วโลก และมีสินค้ากว่า 400 ตราสินค้า ผู้บริโภคใช้สินค้ายูนิลีเวอร์ ทุกวัน 2.5 พันล้านคน/วัน 
ยูนิลีเวอร์เป็นบริษัทข้ามชาติของสหราชอาณาจักรและเนเธอร์แลนด์ โดยเกิดจากการควบรวมกิจการของบริษัทลีเวอร์บราเธอร์ ผู้ผลิตสบู่ของสหราชอาณาจักร และบริษัทมาร์การีน ยูนี ผู้ผลิตเนยเทียมของเนเธอร์แลนด์ เมื่อปี ค.ศ. 1929 ปัจจุบันยูนิลีเวอร์เป็นบริษัทจดทะเบียนในตลาดหลักทรัพย์แบบสองตลาด โดยมีสำนักงานใหญ่ที่ลอนดอน สหราชอาณาจักร ใช้ชื่อว่า ยูนิลีเวอร์ พีแอลซี (Unilever PLC) และสำนักงานใหญ่ที่รอตเทอร์ดาม ประเทศเนเธอร์แลนด์ ใช้ชื่อว่า ยูนิลีเวอร์ เอ็น. วี. (Unilever N.V.)
เมื่อวันที่ 29 พฤศจิกายน 2020 บริษัทได้กลายเป็นบริษัทของสหราชอาณาจักรที่ถือหุ้นทั้งหมด
นโยบายสวัสดิภาพสัตว์.
ยูนิลีเวอร์เป็นหนึ่งในบริษัทแรกๆ ที่เริ่มทำงานกับผู้ผลิตไข่ไก่เพื่อเริ่มจัดหาไข่ไก่มาใช้ในผลิตภัณฑ์  ยูนิลีเวอร์กล่าวว่าทางบริษัทได้เริ่มใช้ไก่จากฟาร์มปลอดกรงแล้ว(cage-free) 100% ในทวีปยุโรปตั้งแต่ พ.ศ. 2552  ยูนิลีเวอร์กล่าวว่ามุ่งมั่นที่จะขยายความสำเร็จในการใช้ไข่ไก่จากฟาร์มปลอดกรง(cage-free)  100% (สำหรับผลิตภัณฑ์ไข่ทุกชนิด) ไปทั้งยุโรปและทวีปอเมริกาเหนือภายใน พ.ศ. 2563 และทั่วโลกภายใน พ.ศ. 2568
30 กำลังแจ๋ว

30 กำลังแจ๋ว (อังกฤษ : Fabulous 30) เป็นภาพยนตร์ไทย แนวโรแมนติก-คอมเมดี้ ผลงานการกำกับภาพยนตร์ลำดับที่ 8 ของ สมจริง ศรีสุภาพ (คิง) ผลิตโดยค่าย เอ็ม เทอร์ตี้ไนน์ ออกฉายวันที่ 3 พฤศจิกายน พ.ศ. 2554 ได้รับการจัดเรตติ้งภาพยนตร์ประเภท น 13+ (ภาพยนตร์ที่เหมาะสมกับผู้มีอายุตั้งแต่ 13 ปีขึ้นไป)
เรื่องย่อ.
ภาพยนตร์เรื่องนี้เล่าเกี่ยวกับความรักระหว่างเพื่อนในกลุ่ม ทั้งแบบความรักแบบเพื่อน และความรักแบบหนุ่มสาว การพัฒนาความสัมพันธ์จากเพื่อน ไปเป็นคนรัก
สโมสรวอลเลย์บอลคอสโม เชียงราย

สโมสรวอลเลย์บอลคอสโม เชียงราย หรือชื่อเดิม สโมสรวอลเลย์บอลเชียงราย ที่ได้ก่อตั้งขึ้นเมื่อปี วันที่ 5 มกราคม พ.ศ. 2553 โดยมีผู้ก่อตั้ง ประกอบด้วย วิจิตรศักดิ์ มงคลสาร, พีระพงษ์ ดวงสนิท, บดีพล จันทโชติ ซึ่งมี โอภาส สุขเจริญไกรศรี เป็นประธานสโมสร และปราโมทย์ นพวงค์ เป็นผู้จัดการสโมสร
นักวอลเลย์บอลของทีมนี้ได้รับการกล่าวว่ามีรูปแบบการตบที่เป็นเอกลักษณ์ และผู้ชมเต็มสนามทุกนัด
ฤดูกาล 2554 สโมสรสามารถคว้าอันดับที่ 4 วอลเลย์บอลไทยแลนด์ลีก และในรายการมาเลเซีย ซุปเปอร์ ซีรีส์ 2011 ได้รางวัลชนะเลิศ
รายชื่อผู้เล่นชุดปัจจุบัน.
"ข้อมูลอัปเดต ณ เดือนมีนาคม พ.ศ. 2559"
อดีตผู้เล่น.
<templatestyles src="Col-begin/styles.css"/>
รูด็อล์ฟ เช็งเคอร์

รูด็อล์ฟ เช็งเคอร์  เกิดวันที่ 31 สิงหาคม 1948 ที่ฮิลเดิสไฮม์ ประเทศเยอรมนี เขาเป็นมือกีตาร์เยอรมันและสมาชิกผู้ก่อตั้งวงเฮฟวีเมทัล วงสกอร์เปียนส์ เขาเป็นมือกีตาร์และนักแต่งเพลงหลักของวง เขาตั้งวงเมื่อปี 1965 ในขณะที่เขาอายุ 17 ปี หลังจากเริ่มฝึกโดย Fender Stratocaster เขาเป็นที่รู้จักเป็นอย่างดีในตำแหน่งกีตาร์ไฟฟ้าและกีตาร์โปร่งของวง
ในการให้สัมภาษณ์เกี่ยวกับอัลบั้ม "World Wide Live" เขากล่าวว่าเป้าหมายของเขาไม่ได้ที่จะกลายเป็นมือกีตาร์ที่ดีที่สุดหรือเก่งที่สุด แต่ต้องการที่จะเป็นนักแต่งเพลงที่ดีที่สุด ในที่สุดวงสกอร์เปียนส์ก็ได้มือกีตาร์ฝีมือดีคือ Matthias Jabs มาเล่นโดยมีข้อแม้ว่าทุกเพลงที่เล่นจะต้องให้ตนเป็นผู้โซโลกีตาร์ เช่น เพลง "Wind of Change", "Always Somewhere", "Still Loving You", "As Soon as the Good Times Roll", "Through My Eyes" "Coast to Coast", "Big City Nights"
มิชชาเอล เช็งเคอร์ น้องชายของเขา ที่เป็นสมาชิกของวงสกอร์เปียนส์ตั้งแต่แรกเริ่ม ก่อนที่จะออกจากวงเพื่อไปเล่นกีตาร์ให้กับวงยูเอฟโอ ใน ค.ศ. 2000 เขาได้รับรางวัลเมืองที่เมืองฮันโนเฟอร์คือแผ่นเสียงทองคำอีกด้วย
อิวาซากิ ยาตาโร

อิวาซากิ ยาตาโร (; โรมาจิ: "Iwasaki Yatarō") เป็นนักอุตสาหกรรมและนักการเงินชาวญี่ปุ่น ผู้ก่อตั้งบริษัทมิตซูบิชิ
ชีวิตในวัยเด็ก.
อิวาซากิ ยาตาโร เกิดในครอบครัวชาวนาในเมืองอากิ แคว้นโทซะ (ปัจจุบันคือจังหวัดโคจิบนเกาะชิโกกุ) ซึ่งปู่ทวดของเขาได้ขายสถานะซามูไรของตระกูลไปเพื่อใช้หนี้
อิวาซากิออกเดินทางไปยังเอโดะ (ปัจจุบันคือโตเกียว) เพื่อไปศึกษาตอนอายุ 19 ปี ต่อมามีเหตุให้ต้องยุติการศึกษาลงเนื่องจากพ่อของเขาได้รับบาดเจ็บสาหัสในกรณีพิพาทกับหัวหน้าหมู่บ้าน เมื่อผู้พิพากษาปฏิเสธที่จะรับฟังคดีของเขา ทำให้อิวาซากิต้องถูกตัดสินจำคุกในข้อหาทุจริตและถูกส่งตัวเข้าคุกเป็นเวลา 7 เดือน ภายหลังจากที่อิวาซากิได้รับการปล่อยตัวทำให้เขาไม่มีงานทำ ต่อมาเขาได้เริ่มประกอบอาชีพเป็นครูสอนเด็กในหมู่บ้าน และได้แต่งงานกับอิวาซากิ คิเซะ ภายหลังอิวาซากิได้ทำงานเป็นเสมียนให้กับแคว้นศักดินาโทซะ โดยการชักชวนของโยชิดะ โทโย ซึ่งแคว้นโทซะมีผลประโยชน์ทางธุรกิจในหลายส่วนของประเทศญี่ปุ่น ต่อมาในปี ค.ศ. 1862 โยชิดะ โทโย ได้ถูกลอบสังหารทำให้เขาขาดการติดต่อกับแคว้นโทซะ กระทั่งหลานของโยชิดะ โทโย นามว่า โกโต โชจิโร ได้รับอิวาซากิกลับเข้าทำงานอีกครั้ง อิวาซากิตั้งใจทำงานจนสามารถซื้อสถานะซามูไรของตระกูลกลับได้ และเขาได้รับความไว้วางใจจนได้รับการเลื่อนตำแหน่งเป็นหัวหน้ากลุ่มการค้าของแคว้นโทซะ รับผิดชอบด้านการค้าในนางาซากิเพื่อขายน้ำมัน การบูร และกระดาษ และซื้อเรือ อาวุธ และกระสุนปืนกลับแคว้นโทซะ พร้อมทั้งได้รับหน้าที่ดูแลการเงินของกลุ่มการค้าไคเอ็นไตของซากาโมโตะ เรียวมะ และจัดหาเรือ "อิโรฮะมารุ" ให้กลุ่มไคเอ็นไตใช้ในการดำเนินกิจการ
หลังจากช่วงการฟื้นฟูสมัยเมจิ ในปี ค.ศ. 1868 มีการบังคับให้ยกเลิกการหาผลประโยชน์ของกลุ่มการค้าในระบอบโชกุน อิวาซากิจึงเดินทางไปโอซากะและเป็นผู้นำการค้าให้กับบริษัทการค้าของอดีตแคว้นโทซะ ภายหลังบริษัทนี้ได้เปลี่ยนชื่อมาเป็น มิตซูบิชิ
ช่วงก่อตั้งมิตซูบิชิ.
อิวาซากิ ยาตาโร ได้ก่อตั้งบริษัทเป็นของตนเองเมื่อเดือน มีนาคม ค.ศ. 1870 พร้อมกับตั้งชื่อบริษัทว่า มิตซูบิชิ โดยตราของบริษัทเป็นการนำตราประจำตระกูลอิวาซากิของตัวเองมารวมกับตราประจำตระกูลยามาอูจิซึ่งเป็นเจ้าครองแคว้นโทซะในสมัยนั้น
ในปี ค.ศ. 1874 - ค.ศ. 1875 ยาตาโรได้รับว่าจ้างจากจากรัฐบาลญี่ปุ่นให้ดำเนินธุรกิจการขนส่งกองทัพทหารญี่ปุ่นและยุทโธปกรณ์ และรัฐบาลญี่ปุ่นได้ซื้อเรือรบจำนวนหนึ่งเพื่อดำเนินภารกิจต่อต้านชาวพื้นเมือง Paiwan ทางตะวันออกเฉียงใต้ของไต้หวัน ซึ่งเรือเหล่านี้จะได้รับภายหลังจากที่มิตซูบิชิดำเนินการปฏิบัติภารกิจเสร็จสิ้นใน ค.ศ. 1875 เรื่องความสัมพันธ์อันเหนียวแน่นระหว่างมิตซูบิชิกับรัฐบาลใหม่เป็นสิ่งยืนยันได้ถึงความสำเร็จของบริษัทที่ก่อตั้งใหม่ได้อย่างดี ในทางกลับกัน บริษัทมิตซูบิชิก็ได้ให้การสนับสนุนรัฐบาลใหม่ในการลำเลียงกองกำลังเพื่อทำการต่อต้านกบฏซัตสึมะได้สำเร็จในปี ค.ศ. 1877 ดังนั้นความสำเร็จของมิตซูบิชิจึงกลายมาเป็นจุดเกี่ยวพันที่สำคัญกับการขยายอำนาจของรัฐญี่ปุ่นยุคใหม่
</br></br>
ต่อมาภายหลังมิตซูบิชิได้ลงทุนในเหมืองแร่ อู่ซ่อมเรือ และการเงิน ในปี ค.ศ. 1884 เขาได้เข้าดำเนินธุรกิจอู่ต่อเรือนางาซากิ ซึ่งทำให้บริษัทสามารถที่จะดำเนินการต่อเรือขนาดใหญ่ได้ และได้เปลี่ยนชื่อเป็น Nagasaki Shipyard & Machinery Works
สิ้นชีวิต.
อิวาซากิ ยาตาโร ประธานคนแรกของบริษัทมิตซูบิชิถึงแก่กรรมด้วยโรคมะเร็งเมื่อวันที่ 7 กุมภาพันธ์ ค.ศ. 1885 โดยผู้สืบทอดตำแหน่งต่อจากเขาคืออิวาซากิ โยโนซูเกะน้องชาย และถัดมาเป็นลูกชายของเขา อิวาซากิ ฮิซายะ
อาเรียมิวสิกอะวอดส์

อาเรียมิวสิกอะวอดส์ (หรือชื่อเต็มคือ Australian Recording Industry Association Music Awards) เป็นงานแจกรางวัลประจำปี เพื่อเฉลิมฉลองอุตสาหกรรมดนตรีออสเตรเลียจัดขึ้นโดย สมาคมผู้ประกอบกิจการเพลงออสเตรเลีย หรือ อาเรีย (ARIA) งานเริ่มจัดขึ้นมาตั้งแต่ปี ค.ศ. 1987 กับการแจกรางวัลหลากหลายประเภทดนตรีและรางวัลความนิยิม และมีรางวัลไฟน์อาตส์อะวอดส์ และรางวัลอาติซาน รางวัลความสำเร็จสูงสุด และอาเรียฮอลออฟเฟม และในปี ค.ศ. 2010 อาเรียมีรางวัลที่ได้รับจากการลงคะแนนเสียงสาธารณะเป็นครั้งแรก
เอพราอะวอดส์

เอพราอะวอดส์ หรือ เอพรามิวสิกอะวอดส์  เป็นงานแจกรางวัลประจำปีของออสเตรเลียและนิวซีแลนด์ จัดขึ้นโดย สมาคมสิทธิในการออกแสดงแห่งออสตราเลเซีย (Australasian Performing Right Association) ในด้านการเขียนเพลง ยอดขาย การออกอากาศ ให้กับสมาชิก
มีการมอบรางวัลเกียรติยศผู้ประสบความสำเร็จให้กับนักเขียนเพลง ในเอพรามิวสิกอะวอดส์ เอพราคลาสสิคัลมิวสิกอะวอดส์ และสกรีนอะวอดส์ ในออสเตรเลีย ส่วนในนิวซีแลนด์ มีการมอบรางวัลซิลเวอร์สโกลล์ ให้กับผู้เขียนเพลงที่ดีที่สุดในการออกจำหน่าย และยังมีการมอบรางวัลให้กับเพลงที่ออกอากาศมากที่สุดในนิวซีแลนด์ในรอบปี
เอสบีเอสวัน

เอสบีเอสวัน  เป็นสถานีโทรทัศน์แห่งชาติในออสเตรเลีย ออกฉายเมื่อวันที่ 24 ตุลาคม ค.ศ. 1980 เป็นสถานีเครือข่ายของเอสบีเอส ออกฉายทั่วประเทศ จากข้อมูลในปี ค.ศ. 2009 เอสบีเอสวัน มียอดส่วนแบ่งผู้ชม 5.8%
เปียโนโซนาตาหมายเลข 11 (โมทซาร์ท)

เปียโนโซนาตาหมายเลข 11 ในบันไดเสียง เอ เมเจอร์  ผลงานประพันธ์ของว็อล์ฟกัง อมาเดอุส โมทซาร์ท เป็นโซนาตาสำหรับบรรเลงเดี่ยวเปียโน แบ่งออกเป็น 3 มูฟเมนต์ บรรเลงด้วยบันไดเสียง เอ เมเจอร์ หรือ เอ ไมเนอร์ มีความยาวทั้งสิ้นประมาณ 20 นาที 
มูฟเมนต์ที่สามของโซนาตาชิ้นนี้ "Alla Turca" เป็นผลงานสำหรับบรรเลงเดี่ยวเปียโนที่ได้รับความนิยม เป็นที่รู้จักในชื่อ เตอร์กิชรอนโด (Turkish Rondo) หรือ เตอร์กิชมาร์ช (Turkish March) เป็นการเล่นเลียงจังหวะเพลงมาร์ชแบบตุรกี ของวงดุริยางค์ทหารออตโตมัน ซึ่งกำลังได้รับความนิยมในขณะนั้น
โมทซาร์ทประพันธ์โซนาตาชิ้นนี้ในช่วงทศวรรษ 1770 ถึง 1780 โดยไม่มีหลักฐานบันทึกชัดเจนว่าเขาแต่งขึ้นที่ใด และปีไหน นักประวัติศาสตร์การดนตรีสันนิษฐานว่าเขาน่าจะแต่งที่เวียนนาหรือซัลทซ์บวร์ค ประมาณปี ค.ศ. 1783 แต่บางแหล่งกล่าวว่าโมทซาร์ทอาจจะแต่งขึ้นก่อนหน้า ที่ปารีส ในปี ค.ศ. 1778
เมอร์เมอร์ (ค่ายเพลง)

เมอร์เมอร์  เป็นค่ายเพลงที่เมื่อเริ่มมีค่ายย่อยของโซนีมิวสิกออสเตรเลีย ก่อตั้งกลางปี ค.ศ. 1994 ตั้งชื่อตามอัลบั้มของอาร์.อี.เอ็ม. ชุดแรก เมอร์เมอร์ได้เซ็นสัญญากับศิลปินร็อกออสเตรเลียที่ประสบความสำเร็จอย่างเช่น ซิลเวอร์แชร์ แอมโมเนีย ซัมติงฟอร์เคต และเจบีไดห์
คัง กัมชัน

คังกัมชัน (ค.ศ. 948 — 1031) เป็นขุนนางผู้ซื่อสัตย์ต่อ พระพันปีชอนชู และ ราชวงศ์โครยอ เป็นอย่างมากเขาเกิดเมื่อปี ค.ศ. 948 เมื่อกองทัพเหลียวยกทัพมาเขาในฐานะเจ้ากรมกลาโหมในรัชสมัยพระเจ้ามกจงจึงยกกองทัพออกไปต่อสู้จนได้ชัยชนะแต่แล้วเมื่อกองทัพเหลียวบุกประชิดพระนครเขาจึงต้องคุ้มกันพระเจ้ามกจงหนีออกจากพระนครแต่ก็พลาดท่าถูกลีฮอนอูนและอันแพทหารใต้บังคับบัญชาทรยศปลงพระชนม์พระเจ้ามกจงเขาจึงต้องหนีเอาตัวรอดก่อนเมื่อองค์ชายวังซุนขึ้นทรงราชย์เป็นพระเจ้าฮยอนจงเขาจึงคุ้มกันพระเจ้าฮยอนจงหนีรอดไปได้และกลับมาจัดการกับกองทัพเหลียวได้สำเร็จใต้เท้าคังกัมชันได้รับการแต่งตั้งให้เป็นมหาเสนาบดีในเวลาต่อมาและถึงแก่อสัญกรรมในปี ค.ศ. 1031 ขณะอายุได้ 83 ปี
ดิสทัต คำประกอบ

ดิสทัต คำประกอบ (เกิด 9 พฤศจิกายน พ.ศ. 2501) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครสวรรค์ สังกัดพรรคเพื่อไทย ปัจจุบันสังกัดพรรคพลังประชารัฐ
ประวัติ.
ดิสทัต เกิดเมื่อวันที่ 9 พฤศจิกายน พ.ศ. 2501 เป็นบุตรนายสวัสดิ์ นางมะลิ คำประกอบ มีพี่ชาย 2 คน คือนายภาณุวัฒน์ และวีระกร คำประกอบ สมาชิกบ้านเลขที่ 111
สำเร็จการศึกษา Master of Business Administration Angelo State University และนิติศาสตรบัณฑิต มหาวิทยาลัยรามคำแหง
งานการเมือง.
ดิสทัต ลงสมัครเลือกตั้งเป็นครั้งแรกในปี พ.ศ. 2550 กับพรรครวมใจไทยชาติพัฒนา โดยถือเป็นตัวแทนของบิดาที่วางมือทางการเมืองเนื่องจากอายุมากเกือบ 100 ปี แล้ว และพี่ชายที่ติดบ้านเลขที่ 111 แต่ได้รับเลือกตั้งในครั้งถัดมา ในปี พ.ศ. 2554 กับพรรคเพื่อไทย
ในปี พ.ศ. 2555 เขาถูกคณะกรรมการการเลือกตั้งมีมติเพิกถอนสิทธิเลือกตั้ง (ใบแดง) เนื่องจากขาดคุณสมบัติลงสมัครรับเลือกตั้ง ที่ไม่ได้มีชื่ออยู่ในทะเบียนบ้านเกิน 5 ปี ในจังหวัดที่ลงสมัครรับเลือกตั้งนั้น โดยพบว่านายดิตทัส ถือบัตรประจำตัวประชาชน 2 ใบ ในชื่อว่า "ดิสทัต" และ "ดิสทัย" ซึ่งทั้งสองบุคคลเกิดวันเดือนเดียวกันแต่ห่างกัน 9 ปี ทั้งนี้นายดิสทัต มีชื่ออยู่ในทะเบียนบ้านเพียง 3 ปี แต่นายดิสทัย มีชื่ออยู่ในทะเบียน 37 ปี ต่อมาศาลฎีกาแผนกคดีเลือกตั้ง มีคำสั่งให้ยกคำร้องดังกล่าว โดยเห็นว่านายดิสทัต และนายดิสทัย เป็นบุคคลเดียวกัน จึงถือว่าเขามีชื่ออยู่ในทะเบียนบ้านในจังหวัดที่ลงสมัครรับเลือกตั้งเกินกว่า 5 ปี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 85
สมาชิกสภาผู้แทนราษฎร.
ดิสทัต คำประกอบ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
อาโรน (เซนต์เซย์ย่า)

อาโรน เป็นตัวละครจากการ์ตูนญี่ปุ่นเรื่องเซนต์เซย์ย่า ภาค The Lost Canvas จ้าวนรกฮาเดสโดยเป็นร่างทรงของฮาเดส
บทบาท.
ผีฮาเดส(เกิดเป็นน้องชายของแพนโดร่าเกิดในวันคริสต์มาส) แต่ว่าถูกเมฟิสโตเฟเลส โยมะลักพาตัวไปทันทีที่เกิดและนำไปใส่ในร่างของทารก(อาโรน)ของครอบครัวบาทหลวงในอิตาลี กับมีซาช่าเป็นน้องสาว แต่หลังจากนั้นพ่อแม่ก็ได้เสียชีวิตลง 2 พี่น้องอยู่ในสถานเลี้ยงเด็กกำพร้าและได้พบกับเพกาซัส เทนมะและได้เป็นเพื่อนกัน แต่ต่อมา ซาช่าก็ถูกพาตัวไปเป็นอาเทน่า หลายปีต่อมา วันนึงพบแพนโดร่าถูกใส่จี้ที่เป็นสัญลักษณ์ร่างสถถิตของฮาเดสกับถูกปลุกพลังของฮาเดส เทนมะก็ออกไปเป็นเซนต์ ช่วง 2 ปี ที่เทนมะจากไป ตนคือจิตกรชื่อดัง แต่วาดรูปใครหรือสิ่งใดต้องมีอันเป็นไป แล้วก็ถูกแพนโดรากับฮิปนอสกล่อมไปว่า ความตายเป็นการปลดปล่อย จึงยอมเป็นร่างทรงของฮาเดสนำทัพเปิดศึกเทพยุทธ์สังหารหมู่คนในเมืองจนหมดและฆ่ากำจัดเทนมะด้วย แต่เทนมะก่อนตายก็ได้กระชากมาลัยดอกไม้ที่ซาช่าถักให้ได้ปิดผนึกพลังของฮาเดสไว้จนขาด ผนึกคลายทำให้สีผมบลอนด์ของตนเปลี่ยนเป็นสีดำ แสดงว่ากลายเป็นฮาเดสโดยสมบูรณ์ แต่จิตใจของตนก็ยังไม่หายไป แกล้งรับบทเป็นเป็นฮาเดสใช้พลังฆ่าคนตามแนวคิดผิดๆของแพนโดรากับฮิปนอส ว่าความตายคือการปลดปล่อย(สาเหตุที่ไม่ถูกยึดโดยสมบูรณ์แม้ผมเป้นสีดำ เพราะถูกใส่พวงมาลัยของอาเทน่าที่ซาช่าถักให้นานพอจะควบคุมได้)และได้พบกับเทนมะในยมโลกพร้อมชวนร่วมทัพยมโลก แต่เทนมะปฏิเสธกับจะพาตนกลับมาให้ได้ กับตนบุกเดี่ยวไปแซงค์ทัวรี่ในฐานะฮาเดสเกือบเสียท่า(โอกาสเดียวที่ไล่ผีฮาเดสออกจากร่างเพื่อยุติสงครามทันที)แต่แพนโดร่ามาช่วยทัน และจัดการกับซาจิทาริอัส ชิจิฟอสและบอกกับกองทัพอาเทน่าว่าจะมอบภาพLost canvasให้โลก พอวาดภาพนี้เสร็จ ทุกชีวิตบนโลกตาย ต่อมาถูกแพนโดร่าขังในส่วนลึกสุดของสุบินโลก เพื่อให้มีสมาธิวาดต่อ กับกันไม่ให้หนี
แต่ฮิปนอสจับได้ว่าตนสะกดฮาเดสในตื่น กับปลุกผีฮาเดสยึดร่าง จนคิดว่าการตายคือพิพากษา พอเทพแฝดถูกผนึก จึงฆ่าฮาเคร กับหลอกทัพอาเทน่าว่าเขตอาคมคลายจนทัพอาเทน่าล้มตายไปมากมาย กับจัดการไลบร้า โดโก(โดโกถ่วงเวลาให้ชิออนพาพวกเทนมะหนี)ตนนำทัพทิ้งปราสาทย้ายไปบนลอสท์แคนวาส ตอนปะทะกับทัพอาเทน่าที่จามิล ลงมาจากลอสท์แคนวาสเพื่อหมายสังหารการูด้า ไออาคอสที่แพ้ศึก แต่เทนมะกับซาช่าโผล่มา ตนถูกเลือดของอาเทน่าจนเกือบเสียท่า(เพราะโดนเลือดอาธีน่าสติอาโรนจึงกลับมาคุมพลังฮาเดสได้ต่อ) แต่แพนโดร่ามาช่วยทัน จึงกลับลอสท์แคนวาส ใช้เส้นผมของซาช่าปิดผนึกพลังของอาเทน่าไว้ กับรวบรวมทัพยมโลกทั้งหมดกับวาดภาพฆ่าทิ้งหมดเปิดเผยตัวตนออกมา ทำให้แพนโดร่าหนีไปและต่อต้านตน นอกจากนี้ ราดาแมนทีสยังก่อกบฏเพราะรู้ว่าตนอ้างใช้พลังฮาเดส แม้ตนชนะ แต่รามาแมนทีสพังรูปผนึกพลังอาเทน่า หลังจากนั้นเทนมะและซาช่ามาสู้ตัดสินกับตน เทนมะชนะ กับโดโกและชิออนเรียกผีโกลด์เซนต์ไล่ผีออกจากร่างตนสำเร็จ จากนั้นเทนมะ อาโรน และซาช่า ทั้ง 3 จึงได้ไปตัดสินกับผีฮาเดสอีกทีที่ปราสาทดวงดาวหลังสุดท้าย ทั้ง 3 สละชีวิตเพื่อผนึกฮาเดสและปิดศึกเทพยุทธ์ลงในที่สุด แต่ทั้ง 3 ก็เสียชีวิตลงไป
ซิมโฟนีหมายเลข 7 (เบทโฮเฟิน)

ซิมโฟนีหมายเลข 7 ในบันไดเสียง เอ เมเจอร์  ผลงานประพันธ์ของลูทวิช ฟัน เบทโฮเฟินในปี ค.ศ. 1811 แล้วเสร็จเมื่อปี ค.ศ. 1812 
เบทโฮเฟินประพันธ์ซิมโฟนีบทนี้ในขณะสุขภาพไม่ดี อยู่ระหว่างการพักผ่อนเพื่อฟื้นฟูร่างกายที่สปาในเมืองแตปลิตแซ บริเวณชายแดนระหว่างแคว้นโบฮีเมียกับแคว้นซัคเซิน ในขณะนั้นยุโรปอยู่ท่ามกลางสงคราม โดยฝรั่งเศสกำลังยึดครองกรุงเวียนนาอยู่
ซิมโฟนีบทนี้มีความยาวประมาณ 37 นาที แบ่งออกเป็น 4 มูฟเมนต์
เบทโฮเฟินเป็นผู้อำนวยเพลงรอบปฐมทัศน์ด้วยตัวเองที่เวียนนา เมื่อวันที่ 8 ธันวาคม ค.ศ. 1813 ในการแสดงรอบพิเศษเพื่อการกุศล หารายได้ช่วยเหลือทหารผ่านศึกที่ได้รับบาดเจ็บจากยุทธการที่ฮาเนา แคว้นเฮ็สเซิน ระหว่างแนวร่วมราชอาณาจักรบาวาเรียและจักรวรรดิออสเตรีย กับจักรวรรดิฝรั่งเศสที่ 1 นำโดยนโปเลียน โบนาปาร์ต 
หลังการแสดงครั้งนั้น ผลงานได้รับคำชื่นชมว่าเป็นหนึ่งในผลงานที่ดีที่สุดของเบทโฮเฟิน โดยเฉพาะมูฟเมนต์ที่สอง "Allegretto" ที่มีจังหวะเร่งเร้า มีผู้เปรียบเปรยว่าเป็นเหมือนการประกาศชัยชนะของดยุกแห่งเวลลิงตันที่มีต่อโจเซฟ โบนาปาร์ต (พี่ชายของนโปเลียน) และนิยมนำกลับมาแสดงซ้ำอยู่เสมอ
ไฟว์ไลฟ์

ไฟว์ไลฟ์  เริ่มขึ้นเมื่อ พ.ศ. 2545 เป็นรายการของ บริษัท จีเอ็มเอ็มทีวี จำกัด ถ่ายทอดสดจากตึก จีเอ็มเอ็ม แกรมมี่ ชั้น 11 ทุกวันจันทร์-ศุกร์ เวลา 00:55 - 01:50 น. ทาง สถานีวิทยุโทรทัศน์กองทัพบกช่อง 5 (ปี 2556 เพิ่มการออกอากาศในชื่อ ไฟฟ์ไลฟ์ วีคเอ็น ทุกวันเสาร์เวลา 00:20 - 01:10 น. เริ่ม 5 มกราคม พ.ศ. 2556) ออกอากาศซ้ำ (Rerun) เวลา 10:00 - 11:00 น. ทุกวันจันทร์-ศุกร์ทางช่อง แบงแชนแนล และได้ยุติการออกอากาศไปพร้อมกับการปิดตัวของช่องแบงแชนแนล เมื่อเดือนธันวาคม พ.ศ. 2558
ไฟว์ไลฟ์ 2002.
รุ่นแรกมีพิธีกรคือ ดีเจอ้อม (สุนิสา สุขบุญสังข์), ดีเจโจ้ (อัครพล ธนะวิทวิลาศ), น้าเน็ก (เกตุเสพย์สวัสดิ์ ปาลกะวงศ์ ณ อยุธยา), ดีเจอ้อย (นภาพร ไตรวิทย์วารีกุล), ดีเจอั๋น (ภูวนาท คุนผลิน), ดีเจโป้ง (ณัฎฐพงษ์ แตงเกษม), ดีเจกฤษณ์ (กฤษณ์ ศรีภูมิเศรษฐ์) และดีเจออม (ภัสสร พัชรสรวุฒิ) (ตั้งแต่ปี พ.ศ. 2545 - 11 สิงหาคม พ.ศ. 2549) 
ไฟว์ไลฟ์ 2006.
ต่อมาในปี พ.ศ. 2549 รุ่น 2 คือ โบ (ธนากร ชินกูล), เต้ย (ธโนทัย เอื้ออมรรัตน์), หลุยส์ (พงษ์พันธ์ เพชรบัณฑูร), อ๋อง (เขมรัชต์ สุนทรนนท์), อิคคิว (พีระพล เสนาคุณ) และ ปอ (นันทชัย เตชะศรีวิเชียร) โดยออกอากาศครั้งแรกวันที่ 14 สิงหาคม พ.ศ. 2549 เป็นต้นไป
ไฟว์ไลฟ์ 2014.
ในปี พ.ศ.2556 ได้ประกาศว่า จะมีพิธีกรใหม่ทาง แบงแชนแนล และไฟว์ไลฟ์ จากนั้นได้เปิดทางการสมัครเป็นพิธีกรใหม่ในรายการ รวมถึงไฟว์ไลฟ์ด้วย จากนั้นได้นำพิธีกรใหม่ 6 ชีวิต อาทิ กิกกี้ นิว บอนด์ เต กันต์ และออฟ ได้รวมกันครั้งแรก วันที่ 8 ธ.ค.2556 ก่อนที่จะรวมกันพิธีกรเต็มตัว วันที่ 6 ม.ค.2557 และเป็นรุ่น 3 อีกด้วย 
ไฟว์ไลฟ์ 2015 และการยุติออกอากาศ.
ต่อมา จีเอ็มเอ็มทีวีจะถือหุ้นโอนให้ จีเอ็มเอ็ม แกรมมี่ ว่ามีการทำมิติย้ายไป เดอะ วัน เอ็นเตอร์ไพรส์ โดยปริยาย รวมถึงประชุมกรรมการของจีเอ็มเอ็มทีวี ว่าช่องแบงแชนแนล จะยุติออกอากาศแล้ว ตั้งแต่วันที่ 31 ธันวาคม พ.ศ.2558 ก่อนที่ ออฟ เต นิว และกันต์ ไปเป็นนักแสดงเต็มตัว ยกเว้น กิ๊กกี้ ที่ขอผันลาออกจากวงการ
ฟร็อกสตอมป์

ฟร็อกสตอมป์ (Frogstomp) เป็นสตูดิโออัลบั้มชุดแรกของวงร็อกจากออสเตรเลีย ซิลเวอร์แชร์ ได้ วางจำหน่ายในประเทศออสเตรเลีย ในต้นปี 1995 เมื่อสมาชิกแต่ละคนมีอายุเพียง 15 ปีเท่านั้น โดย บริษัทย่อยของโซนี่เรเคิดส์ และ อัลบั้มได้ขึ้นชาร์ตอันดับ 1 ในวันที่ 20 มิถุนายน ปี 1995 "ฟร็อกสตอมป์" ได้ถูกวางจำหน่ายโดยค่าย อีพิกเรเคิดส์ ในสหรัฐอเมริกา และได้รับรองจาก สองแพลทินัม ของ RIAA
รายชื่อเพลง.
ทุกเพลงแต่งโดย ดาเนียล จอห์นส และ เบน จิลลีส์ ยกเว้นที่ระบุไว้เป็นอย่างอื่น
เพลงชาติสาธารณรัฐคาซัคสถาน

เพลงชาติสาธารณรัฐคาซัคสถาน  คือชื่อของเพลงชาติของคาซัคสถาน ในช่วงระหว่าง พ.ศ. 2535 ถึง พ.ศ. 2549 ภายหลังการล่มสลายของสหภาพโซเวียตในปี พ.ศ. 2534, จึงได้มีการแก้ไขเนื้อร้องเพลงชาติใหม่ โดยใช้ทำนองเดิมของเพลงชาติสาธารณรัฐสังคมนิยมโซเวียตคาซัค ประพันธ์เนื้อร้องใหม่โดย มูซาฟาร์ แอเลิมบายิฟ (Мұзафар Әлімбаев; Mūzafar Älımbaev), คาร์เดอ เมอร์ซา แอเลอ (Қадыр Мырза Әлі; Qadyr Myrza Älı), ทูมานไบ โมลดาฆาลิยิฟ (Тұманбай Молдағалиев; Tūmanbai Moldağaliev), และ ฌาเดอรา แดเรอบาเยวา (Жадыра Дәрібаева; Jadyra Därıbaeva)
ในวันที่ 7 มกราคม พ.ศ. 2549 ได้มีการประกาศใช้เพลงชาติฉบับใหม่ที่มีชื่อว่า "เมนิงคาซัคสตานึม" ("Meniñ Qazaqstanım"; แปลว่า คาซัคสถานของข้า) ซึ่งเนื้อเดิมของเพลงนี้ ประพันธ์ไว้ในปี พ.ศ. 2499 ภายหลังนายนูร์ซุลตัน นาซาร์บายิฟ (Nursultan Nazarbayev) ประธานาธิบดีแห่งคาซัคสถาน ได้แก้ไขเพิ่มเติมเนื้อร้องบางส่วน ก่อนที่จะมีการประกาศใช้เพลงนี้เป็นเพลงชาติฉบับดังกล่าว
ศรีสุข รุ่งวิสัย

ศรีสุข รุ่งวิสัย อดีตสมาชิกวุฒิสภา แบบสรรหา เป็นผู้มีบทบาทในฐานะผู้ดำเนินกิจการสาธารณกุศลเพื่อประชาชนผู้ด้อยโอกาสในพื้นที่จังหวัดศรีสะเกษและภาคตะวันออกเฉียงเหนือตอนล่าง ได้รับสมญานาม นักบุญแห่งแดนอีสานใต้
ประวัติ.
ศรีสุข รุ่งวิสัย เกิดเมื่อวันที่ 21 กันยายน พ.ศ. 2506 ที่จังหวัดศรีสะเกษ สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง
การทำงานและประสบการณ์.
ศรีสุข รุ่งวิสัย เคยดำรงตำแหน่งที่ปรึกษาประจำคณะกรรมาธิการการฟอกเงินและยาเสพติด สภาผู้แทนราษฎร ต่อมาในปี พ.ศ. 2551 ได้รับคัดเลือกเป็นสมาชิกวุฒิสภาแบบสรรหา และได้รับตำแหน่งกรรมการธิการการแรงงานและสวัสดิการสังคม วุฒิสภา และกรรมาธิการการกีฬา วุฒิสภา 
ในปี พ.ศ. 2554 นายศรีสุข รุ่งวิสัย ถูกกล่าวหาจากสหกรณ์ออมทรัพย์ครูหลายแห่งในภาคตะวันออกเฉียงเหนือ ว่าเป็นผู้อยู่เบื้องหลังการฉ้อโกงมูลค่าหลายพันล้านบาท ต่อมาปี พ.ศ. 2555 คณะกรรมการการเลือกตั้ง มีมติเพิกถอนการแต่งตั้งนายศรีสุข รุ่งวิสัย เป็นสมาชิกวุฒิสภา เนื่องจากไม่ได้ไปใช้สิทธิ์เลือกตั้ง
ศรีสุข รุ่งวิสัย เสียชีวิตด้วยโรคมะเร็งในตับ เมื่อ 26 ตุลาคม พ.ศ. 2562
สัญชัย วงษ์สุนทร

สัญชัย วงษ์สุนทร (เกิด 25 กุมภาพันธ์ พ.ศ. 2500) อดีตประธานคณะกรรมาธิการความมั่นคงแห่งรัฐ ในสภาผู้แทนราษฎรไทย ชุดที่ 24 เป็นสมาชิกสภาผู้แทนราษฎรจังหวัดนครสวรรค์ สังกัดพรรคเพื่อไทย
ประวัติ.
สัญชัย เกิดเมื่อวันที่ 2 กุมภาพันธ์ พ.ศ. 2500 เป็นบุตรของนายประสงค์ นางนัทธี วงษ์สุนทร มีพี่น้อง 4 คน สำเร็จการศึกษานิติศาสตรบัณฑิต และศิลปศาสตรมหาบัณฑิต มหาวิทยาลัยรามคำแหง มีบุตรนอกสมรส 2 คน
งานการเมือง.
อดีตเป็นสมาชิกสภาจังหวัดนครสวรรค์ ลงเลือกตั้งสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคไทยรักไทย และได้รับเลือกต่อกันมาอีก 3 ครั้ง โดยไม่เคยสอบตก และเข้าได้รับแต่งตั้งเป็นประธานคณะกรรมาธิการความมั่นคงแห่งรัฐ สภาผู้แทนราษฎรไทย ชุดที่ 24 แทนการุณ โหสกุล
เขาลงสมัครรับเลือกตั้งในพื้นที่จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
สมาชิกสภาผู้แทนราษฎร.
สัญชัย วงษ์สุนทร ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เพลงชาติสาธารณรัฐสังคมนิยมโซเวียตอาร์มีเนีย

เพลงชาติสาธารณรัฐสังคมนิยมโซเวียตอาร์มีเนีย  เป็นเพลงชาติของอาร์มีเนียสมัยอยู่ภายใต้การปกครองของสหภาพโซเวียต
ประวัติ.
เพลงชาติสาธารณรัฐสังคมนิยมโซเวียตอาร์มีเนีย ได้ใช้เป็นเพลงชาติของอาร์มีเนียตั้งแต่ พ.ศ. 2487 จนถึง พ.ศ. 2534 โดยประพันธ์เนื้อร้องโดย อาร์เมนาก ซาร์กสยัน เรียบเรียงทำนองโดย อาราม คาชัตราน โดยเนื้อร้องได้ประพันธ์ขึ้นในปี พ.ศ. 2489 จนถึง พ.ศ. 2534 ซึ่งอาร์มีเนียได้รับเอกราชจากสหภาพโซเวียต ได้มีการใช้ เมร์ ไฮเรนิก เป็นเพลงชาติของอาร์มีเนียแทนเพลงชาติสาธารณรัฐสังคมนิยมโซเวียตอาร์มีเนีย
นุกูล แสงศิริ

พันตำรวจโท นุกูล แสงศิริ (เกิด 23 มีนาคม พ.ศ. 2512) อดีตสมาชิกสภาผู้แทนราษฎรจังหวัดนครสวรรค์ 2 สมัย
ประวัติ.
นุกูล เกิดเมื่อวันที่ 23 มีนาคม พ.ศ. 2512 เป็นบุตรของนายสง่า นางแตงอ่อน แสงศิริ มีพี่น้อง 4 คน สำเร็จการศึกษานิติศาสตรบัณฑิต มหาวิทยาลัยสุโขทัยธรรมาธิราช และการศึกษามหาบัณฑิต สาขาการบริหารการศึกษา มหาวิทยาลัยนเรศวร สมรสกับนางอัญธิกา มีบุตรธิดา 2 คน
งานการเมือง.
ลงสมัครสมาชิกสภาผู้แทนราษฎรครั้งแรกในปี พ.ศ. 2550 ในนามพรรคมัชฌิมาธิปไตย และได้รับเลือกตั้งเป็นครั้งแรก หลังจากพรรคมัชฌิมาธิปไตยถูกยุบ พันตำรวจโทนุกูลได้ย้ายไปเป็นสมาชิกพรรคภูมิใจไทย
ก่อนการเลือกตั้ง พ.ศ. 2554 พันตำรวจโทนุกูลย้ายมาสังกัดพรรคเพื่อไทย โดยเป็นการย้ายตามพันตำรวจโทบรรยิน ตั้งภากรณ์ สมาชิกบ้านเลขที่ 109 ที่ย้ายมาร่วมงานกับพรรคเพื่อไทยก่อนหน้านี้ 
เขาลงสมัครรับเลือกตั้งในพื้นที่จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
สมาชิกสภาผู้แทนราษฎร.
นุกูล แสงศิริ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ทายาท เกียรติชูศักดิ์

ทายาท เกียรติชูศักดิ์ (เกิด 26 กุมภาพันธ์ พ.ศ. 2509) อดีตสมาชิกสภาผู้แทนราษฎรจังหวัดนครสวรรค์ เขต 5 และอดีตสมาชิกสภาองค์การบริหารส่วนจังหวัดนครสวรรค์ เขตอำเภอตาคลี
ประวัติ.
ทายาท เกียรติชูศักดิ์ เกิดเมื่อวันที่ 26 กุมภาพันธ์ พ.ศ. 2509 เป็นบุตรของนายสมบัติ และนางทรงศรี เกียรติชูศักดิ์ มีพี่น้อง 2 คน จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาศิลปศาสตรมหาบัณฑิต (รัฐศาสตร์) มหาวิทยาลัยรามคำแหง มีบุตรนอกสมรส 2 คน
งานการเมือง.
อดีตเป็นสมาชิกสภาองค์การบริหารส่วนจังหวัด เขตอำเภอตาคลี ลาออกมาเพื่อลงสมัครสมาชิกสภาผู้แทนราษฎรในปี พ.ศ. 2554 สังกัดพรรคเพื่อไทย และได้รับการเลือกตั้งเป็นครั้งแรก นายทายาทอยู่ในกลุ่มของพันตำรวจโทบรรยิน ตั้งภากรณ์ สมาชิกบ้านเลขที่ 109
สมาชิกสภาผู้แทนราษฎร.
ทายาท เกียรติชูศักดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ถัน ตุ้น

ถัน ตุ้น  เป็นคีตกวี นักแต่งเพลงประกอบภาพยนตร์ และผู้อำนวยเพลงชาวจีน มีชื่อเสียงจากผลงานดนตรีประกอบภาพยนตร์เรื่อง "Crouching Tiger, Hidden Dragon" ของหลี่ อัน , "Hero" ของจาง อี้โหมว และ "The Banquet" ของเฝิง เสี่ยวกาง
ถัน ตุ้น เกิดที่หมู่บ้านเล็กๆ ชานเมืองฉางชา มณฑลหูหนาน ใช้ชีวิตวัยเด็กใช้แรงงานเป็นชาวนาอยู่ในคอมมูนของรัฐบาลกลาง และใช้เวลาว่างหัดเล่นเครื่องดนตรีพื้นบ้าน ต่อมาได้หนีออกจากคอมมูนและได้หัดเล่นเครื่องดนตรีสากล คือ วิโอลา กับวงดนตรีของคณะอุปรากรปักกิ่ง จากนั้นได้มีโอกาสเข้าศึกษาที่สถาบันดนตรีกลาง ปักกิ่ง เป็นลูกศิษย์ของโทะรุ ทะเคะมิตสึ (1930-1996) คีตกวีชาวญี่ปุ่นที่มีชื่อเสียง เขาได้รับทุนการศึกษาระดับปริญญาเอกที่มหาวิทยาลัยโคลัมเบียในช่วงทศวรรษ 1980
ถัน ตุ้น มีผลงานประพันธ์ดนตรีประกอบภาพยนตร์จีนหลายเรื่อง ได้แก่
นอกจากดนตรีประกอบภาพยนตร์แล้ว ถัน ตุ้นยังมีชื่อเสียงจากผลงานดนตรีชุด "Symphony 1997: Heaven Earth Mankind" ที่ได้รับมอบหมายจากรัฐบาลจีน ให้ประพันธ์เพื่อใช้เป็นเพลงในพิธีส่งมอบการปกครองเกาะฮ่องกง จากสหราชอาณาจักรสู่สาธารณรัฐประชาชนจีน เมื่อวันที่ 1 มกราคม ค.ศ. 1997 และยังได้เป็นผู้ร่วมแต่งเพลงสำหรับใช้เปิดในพิธีมอบเหรียญรางวัล ในโอลิมปิกฤดูร้อน 2008 อีกด้วย
โจ ไซมอน

โจเซฟ เฮนรี ไซมอน (11 ตุลาคม ค.ศ. 1913 – 14 ธันวาคม ค.ศ. 2011) เป็นนักเขียนหนังสือการ์ตูน, ศิลปิน, บรรณาธิการ และ ผู้จัดพิมพ์ชาวอเมริกัน เขาเป็นผู้ร่วมออกแบบตัวละครสำคัญเป็นจำนวนมากในยุค 1930 - 1940 ซึ่งเป็นยุคทองของหนังสือการ์ตูน และทำหน้าที่เป็นบรรณาธิการครั้งแรกให้กับไทม์ลี่คอมมิกส์ก่อนที่จะวิวัฒนาการมาเป็นมาร์เวลคอมิกส์ในเวลาต่อมา
ด้วยกันกับ แจ็ก เคอร์บี ซึ่งเป็นเพื่อนร่วมงานของเขา ที่เขาได้ร่วมสร้างกัปตันอเมริกา ซึ่งเป็นหนึ่งในการ์ตูนซูเปอร์ฮีโรที่ยืนยงมากที่สุด
ชีวิตช่วงต้น.
โจ ไซมอนเกิดใน ค.ศ. 1913 ในชื่อ Hymie Simon และเติบโตที่รอเชสเตอร์ รัฐนิวยอร์ก เป็นลูกชายของแฮร์รี ไซมอน ที่อพยพมาจากลีดส์ ประเทศอังกฤษ ใน ค.ศ. 1905 กับโรซ (เคอร์แลนด์) ซึ่งแฮร์รีพบกับเธอในสหรัฐ แฮร์รี ไซมอนย้ายไปยังรอเชสเตอร์ ซึ่งตอนนั้นเป็นศูนย์ผลิตเสื้อผ้าที่ไอแซค น้องชาย อาศัยอยู่ และทั้งคู่ให้กำเนิดลูกสาวชื่อ เบียทริซ ใน ค.ศ. 1912 ครอบครัวไซมอนเป็นครอบครัวชาวยิวอเมริกันที่เป็นยากจน อาศัยอยู่ใน "แฟลตชั้นหนึ่งซึ่งเพิ่มเป็นสองเท่าของร้านตัดเสื้อของพ่อ" ไซมอนเข้าศึกษาที่เบนจามิน แฟรงกลินไฮสกูล โดยเขาทำหน้าที่เป็นผู้กำกับศิลป์ของหนังสือพิมพ์โรงเรียนและหนังสือรายปี ซึ่งรับค่าแรงอาชีพแรกในฐานะศิลปินหลังสองมหาวิทยาลัยจ่ายค่าสิทธิ์ในการตีพิมพ์หน้าในสีฝุ่นเทมเพอราแบบอลังการศิลป์บนหนังสือรายปีที่ 10 ดอลลาร์สหรัฐ
อาชีพ.
ไซมอนกับเคอร์บี.
ไซมอนได้พบกับนักวาดภาพจากฟ็อกซ์ฟีเจอร์ซินดิเคทที่มีชื่อว่าแจ็ก เคอร์บี ซึ่งได้ทำงานร่วมกันในภายหลังนานนับทศวรรษ ทีมไซมอนกับเคอร์บีได้เนรมิตตัวละครกัปตันอเมริกา ซึ่งเป็นตัวละครวีรบุรุษผู้รักชาติ ในหนังสือชื่อ "กัปตันอเมริกาคอมิกส์ #1" (มีนาคม ค.ศ. 1941) โดยจะทำการจำหน่ายในเดือนธันวาคม ค.ศ. 1940 ซึ่งเป็นหนึ่งปีก่อนการโจมตีเพิร์ลฮาร์เบอร์ ซึ่งได้มีการนำเสนอภาพตัวเอกชกเข้าที่กรามของฮิตเลอร์ และทำยอดจำหน่ายได้เกือบหนึ่งล้านเล่ม
ชีวิตส่วนตัว.
ไซมอนแต่งงานกับ Harriet Feldman ที่เขาอาศัยอยู่ด้วยที่ Brown Street ในมิเนโอลา บนเกาะลอง ทั้งคู่มีลูกชายสองคนและลูกสาวสามคน
หลังจากเจ็บป่วยได้ไม่นาน ไซมอนเสียชีวิตในนครนิวยอร์กในวันที่ 14 ธันวาคม ค.ศ. 2011 ด้วยอายุ 98 ปี
มาร์เวลคอมิกส์อุทิศ "Avenging Spider-Man" #5 ให้แก่ไซมอน
พระนางสาขา

พระศรีธรรมราชมารดา เป็นพระอัครชายาในพระมหาธรรมราชาที่ 2 และพระราชมารดาในพระมหาธรรมราชาที่ 4
พระราชประวัติ.
พระนางสาขา ประสูติ ณ นครรัฐน่าน ทรงเป็นพระราชธิดาในพญากานเมือง กษัตริย์น่าน องค์ที่ 6 แห่งราชวงศ์ภูคา (ครองราชย์ระหว่างปี พ.ศ. 1898 - พ.ศ. 1905) เมื่อพระองค์ทรงเจริญวัย พระราชบิดาได้ส่งพระองค์มาเสกสมรสกับพระมหาธรรมราชาที่ 2 เพื่อเชื่อมสายสัมพันธ์ระหว่างราชวงศ์กาวน่านแห่งอาณาจักรน่าน และราชวงศ์พระร่วงแห่งอาณาจักรสุโขทัย ต่อมาเมื่อพระมหาธรรมราชาที่ 3 สวรรคต พระราชโอรสของพระนางได้เสด็จขึ้นครองราชย์เป็นพระมหาธรรมราชาที่ 4 พระองค์จึงได้รับการสถาปนาขึ้นเป็น "พระศรีธรรมราชมารดา" ในภายหลัง
ทศพล หิมพานต์

ทศพล หิมพานต์ เป็นนักร้องเพลงแหล่ที่มีชื่อเสียงของประเทศไทย ด้วยการแหล่ที่เป็นเอกลักษณ์เฉพาะตัว โดยมีเพลงที่สร้างชื่อให้กับเขาอย่าง "อาลัยเมรี" ที่ได้รับการกล่าวขานมานานกว่าทศวรรษ จวบจนถึงปัจจุบัน นอกจากนี้ เขายังเคยร่วมงานแสดงในภาพยนตร์ "มนต์เพลงลูกทุ่ง เอฟ.เอ็ม." และเป็นหนึ่งในศิลปินรับเชิญของละครชุด "พ่อ" ซึ่งเป็นละครเทิดพระเกียรติพระบาทสมเด็จพระเจ้าอยู่หัว รวมถึงเคยออกผลงานเพลงร่วมกับนักร้องที่มีชื่อเสียงอย่างไวพจน์ เพชรสุพรรณ รวมถึงยุ้ย ญาติเยอะ มาแล้วครั้งหนึ่ง
ประวัติ.
ทศพล หิมพานต์ มีชื่อจริงคือสมบูรณ์ จุลมุสิก เกิดที่อำเภอสว่างอารมณ์ จังหวัดอุทัยธานี ต่อมาเขาได้ย้ายตามครอบครัวมาทำไร่ทำนาและเรียนจบ ป.3 ที่อำเภอคลองขลุง จังหวัดกำแพงเพชร แล้วได้ย้ายมาอยู่ที่อำเภอขาณุวรลักษบุรี เรียนจบ ป.4 ที่นั่น ต่อมาได้ย้ายไปอยู่ที่ อำเภอคลองลาน แล้วหนีไปบวชเป็นสามเณร ที่วัดหนองน้ำขุ่นฯ อำเภอคลองลาน 3 เดือน ย้ายมาอยู่ที่วัดประดู่ลาย อำเภอเมืองกำแพงเพชร 2 ปี ได้เริ่มหัดเทศน์เริ่มหัดแหล่จากการเป็นสามเณร แล้วได้เจอกับพระครูบุญเหลือ นักแหล่ชื่อดังของจังหวัดนครสวรรค์ ท่านพระครูได้เห็นแววของสามเณรสมบูรณ์ จึงขอสามเณรไปอยู่ด้วยที่วัดสุบรรณาราม ตำบลหนองปลิง อำเภอเมืองนครสวรรค์ เพื่อสอนวิธีการแหล่ที่ถูกต้องให้ หลังจากจบนักธรรมตรีแล้ว สามเณรก็ได้ย้ายไปอยู่กับ พระครูบุญเหลือ และฝึกหัดแหล่แบบจริงจัง ส่งผลให้มีงานนิมนต์ เทศน์แหล่ มิเคยว่างเว้น ทำให้ชื่อเสียงของสามเณรสมบูรณ์ เป็นที่รู้จักไปทั่วจังหวัดนครสวรรค์รวมถึงจังหวัดใกล้เคียง
ภายหลังจากอายุครบบวช สามเณรก็ได้บวชเป็นพระต่ออีก 1 ปีก่อนที่จะร่วมการเกณฑ์ทหารเป็นระยะเวลา 2 ปี เมื่อปลดประจำการแล้วไปทำงานร้องเพลงที่ร้านอาหารแห่งหนึ่งในจังหวัดสระบุรี, จังหวัดจันทบุรี เป็นระยะเวลาประมาณ 4 ปี แต่การทำงานค่อนข้างยากลำบากได้เงินแค่พอใช้ไปวันๆไม่ประสบความสำเร็จ หลวงพ่อบุญเหลือ ซึ่งเป็นอาจารย์สอนแหล่ ท่านรู้ว่าเขาบวชมาตั้งแต่เด็ก ๆ ไม่เคยใช้ชีวิตทางโลกไม่มีทักษะทางโลกเลย ไม่ไหวแน่ๆ ท่านจึงตัดสินใจมารับกลับนครสวรรค์ เพื่อไปบวชเป็นพระต่อ เขาจึงกลับไปที่จังหวัดนครสวรรค์อีกครั้ง แต่ไม่ได้บวชในทันที เพราะเป็นช่วงเข้าพรรษา ในระหว่างที่รอบวชอยู่นั้น หลวงพ่อได้ฝากงานร้องเพลงที่ร้านอาหารแห่งหนึ่งในเมืองนครสวรรค์ และให้พักอาศัยอยู่ที่วัดไปก่อน
ต่อมายังไม่ทันจะได้บวช มีนักร้องชื่อวันชนะ เกิดดี ได้มาขอให้เขาร้องเพลงพร้อมกับขอภาพถ่ายเพื่อนำไปเสนอค่ายเพลง เขาก็ได้ร้องเพลงแหล่รวมถึงเพลงลูกทุ่งอัดเทปไปเสนอบริษัท โฟร์เอส มีคุณชิน โฟร์เอส คุณมานิต ศรีเลี้ยง ผู้เป็นเจ้าของค่ายเพลง พิจารณาฟังดูแล้วมาสะดุดหูตรง เทคนิคการเอื้อนแหล่แบบไม่เหมือนใคร จึงได้รับเขาร่วมงาน โดยตั้งชื่อให้ใหม่ว่า "ทศพล หิมพานต์"
ทศพล หิมพานต์ เริ่มอัดเทปชุดแรกในช่วงปลาย พ.ศ. 2538 โดยใช้ชื่ออัลบั้ม "อาลัยเมรี" จากผลงานชุดแรกนี้เอง ที่ได้ส่งผลให้ชื่อเสียงของทศพล หิมพานต์ เป็นที่รู้จักไปทั้งประเทศไทยและอเมริกา ด้วยน้ำเสียงที่เป็นเอกลักษณ์รวมถึงการแหล่ที่โดดเด่น ทำให้เขามีผลงานเพลงร่วม 100 กว่าอัลบั้ม จนถึงปัจจุบัน
เสียงหยุด เพดานอ่อน ก้อง

เสียงหยุด เพดานอ่อน ก้อง  หรือ เสียงระเบิด เพดานอ่อน ก้อง  เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาฝรั่งเศส, ภาษาเยอรมัน, ภาษาตุรกี, ภาษาฮินดูสตานี, ภาษามลายู, ภาษาญี่ปุ่น ฯลฯ แต่ไม่ปรากฏในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ (ตามหลักกำหนดให้ใช้ แบบหางเปิด แต่ แบบหางปิดก็เป็นที่ยอมรับได้) ส่วนสัญลักษณ์เอกซ์-แซมปาที่ตรงกันคือ <code>g</code>
เสียงหยุด ลิ้นไก่ ไม่ก้อง

เสียงหยุด ลิ้นไก่ ไม่ก้อง  หรือ เสียงระเบิด ลิ้นไก่ ไม่ก้อง  เป็นเสียงพยัญชนะที่มีใช้ในหลายภาษา เช่น ภาษาอาหรับ, ภาษาเปอร์เซีย, ภาษาคาซัค, ภาษาอุซเบก ฯลฯ แต่ไม่ปรากฏในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ <code>q</code> เสียงนี้ออกเสียงคล้ายเสียงหยุด เพดานอ่อน ไม่ก้อง แต่ดันโคนลิ้นแตะที่ลิ้นไก่แทนเพดานอ่อน การทับศัพท์เสียงนี้มักใช้ตัวอักษร "ก"
เสียงนาสิก ลิ้นม้วน

เสียงนาสิก ลิ้นม้วน  เป็นเสียงพยัญชนะที่มีใช้ในหลายภาษา โดยเฉพาะภาษากลุ่มอินโด-อารยัน เช่น ภาษาฮินดี, ภาษาอูรดู, ภาษาทมิฬ, ภาษามลยาฬัม, ภาษาสันสกฤต ฯลฯ แต่ไม่ปรากฏในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาคือ <code>n`</code> ในการทับศัพท์อาจใช้ตัวอักษร "ณ" ซึ่งตรงกับการจัดวรรคพยัญชนะของภาษากลุ่มนี้
เดอะเมสส์ฮอลล์

เดอะเมสส์ฮอลล์  เป็นวงดนตรี กลอง 2 ชิ้น และกีตาร์ จากซิดนีย์ ออสเตรเลีย ประกอบด้วยสมาชิกคือ เจด เคอร์เซล (ร้อง/กีตาร์) และ เซก คอนดอน (กลอง/ร้อง)
แทมบาเลน

แทมบาเลน  เป็นวงออสเตรเลียแนวป็อปร็อก ก่อตั้งวงในปี ค.ศ. 2003 โดยมือกลองวงซิลเวอร์แชร์ เบน จิลลีส์ หลังจากช่วงพักของวงในปี ค.ศ. 2003 พวกเขาออกซิงเกิลอัลบั้ม ที่มีซิงเกิลอย่าง "Little Miss Liar" และ "Free"
เดิมทีแทมบาเลนเริ่มจากเป็นโครงการแต่งเพลงของจิลลีส์ แต่ในที่สุดก็เป็นวงในปี ค.ศ. 2004 โดยได้เพิ่ม เกร็ก โรแยล เล่นเบส และเจอรัลด์ มาสเตอส์ เล่นคีย์บอร์ด โดยเล่นเป็นวงสนับสนุนให้กับวงเอนด์ออฟแฟชัน ก่อนที่จะออกอัลบั้มชื่อเดียวกับวงในปี ค.ศ. 2005 และตามมาด้วยทัวร์ทั่วประเทศ วงแยกย้ายกันไปในปี ค.ศ. 2005 หลังจากที่จิลลีส์กลับมาทำงานชุดใหม่กับซิลเวอร์แชร์
ยังมอเดิร์น

ยังโมเดิร์น  เป็นผลงานอัลบั้มชุดที่ 5 และชุดสุดท้ายของวงอัลเทอร์เนทีฟร็อกออสเตรเลีย ซิลเวอร์แชร์ ออกจำหน่ายวันที่ 30 มีนาคม ค.ศ. 2007 ติดชาร์ตออสเตรเลียอัลบั้มที่อันดับ 1 เมื่อวันที่ 15 เมษายน ค.ศ. 2007 ซึ่งเป็นอัลบั้มที่ติดอันดับ 1 อัลบั้มที่ 5 ติดต่อกันของวง ทำให้เป็นวงแรกที่ทำสถิตินี้ได้เช่นนี้ อัลบั้มเปิดตัวที่อันดับ 8 บนชาร์ตนิวซีแลนด์อัลบั้ม
"ยังโมเดิร์น" ได้รับ 4 รางวัลอาเรียมิวสิกอวอร์ดส ในปี ค.ศ. 2007 รวมถึงสาขาเพลงแห่งปี สำหรับเพลง "Straight Lines" และรางวัลอัลบั้มแห่งปี
เวฟเอด

<ns>0</ns>
 <revision>
 <parentid>11945793</parentid>
 <timestamp>2025-04-23T07:31:23Z</timestamp>
 <contributor>
 <username>ศักดิ์ดา ศิริโภคารัตนา</username>
 </contributor>
 <origin>12272793</origin>
 <model>wikitext</model>
 <format>text/x-wiki</format>
เวฟเอด  เป็นงานคอนเสิร์ตหารายได้ที่จัดขึ้นเมื่อวันเสาร์ที่ 29 มกราคม ค.ศ. 2005 ให้กับผู้ประสบภัยในเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 จัดขึ้นที่ซิดนีย์คริกเกตกราวด์ และออกอากาศทางช่องแชนเนลวีและเอ็มทีวี และทางวิทยุที่สถานี ทริปเปิลเจ ทริปเปิลเอ็ม โนวา และเวิลด์ออดิโอเรดิโอ 2 โครงการนี้จัดขึ้นโดยไมเคิล ชักก์, โจ เซเกรโต และมาร์ก โปป
โยะชิ ทะสึ

นะโอะฟุมิ ยะมะโมะโตะ  เกิดวันที่ 1 สิงหาคม ค.ศ. 1977 เป็นนักมวยปล้ำอาชีพและนักมวยสากลชาวญี่ปุ่น
เขาเปิดตัวใน WWE ครั้งแรกที่ FCW โดยแทกทีมกับ Sheamus ก่อนที่จะเปิดตัวแมตช์แรกใน ECW ปี 2010 ก็โดน Shelton Benjamin ล้อเลียนท่าคำนับแบบญี่ปุ่น Tatsu เลยเตะปากสั่งสอน แล้วก็ชนะไปง่ายๆ ต่อมา Tatsu ก็โชว์ฟอร์มมาได้อย่างต่อเนื่อง ทั้งเอาชนะ The Legacy ทั้งชนะแมทช์ Battle Royal ในเรสเซิลเมเนีย ก่อนจะโดนกลุ่ม Nexus รุมกระทืบ แล้วฟอร์มที่ Tatsu สะสมมาตลอดก็ลดลงอย่างน่าใจหาย ถึงแม้ว่าจะชนะใน NXT และ Superstars อยู่บ้าง แต่ Tatsu ก็วนเวียนอยู่ในระดับ Jobber มาตลอด เป็นเพราะเจ้าตัวแทบจะไม่มีอะไรโดดเด่นเลย